laion/Wikipedia-Exotic huggingface dataset:
Pärilik monarhia

Pärilik monarhia on valitsemise ja võimu pärimise vorm, mille puhul troon läheb ühelt valitseva perekonna liikmelt teisele sama perekonna liikmele. Ühe ja sama perekonna valitsejate rühm moodustab dünastia. See on ajalooliselt kõige levinum monarhia tüüp ja on endiselt domineeriv vorm säilinud monarhiates. D.M. (2. juuni 2017). "Why is the Japanese monarchy under threat?". The Economist. Vaadatud 18. veebruaril 2018.
2024. aasta Copa América

2024. aasta Copa América olid 48. Lõuna-Ameerika meistrivõistlused jalgpallis. Need toimusid USA-s 20. juunist 14. juulini. Varem oli USA korraldanud 2016. aastal toimunud Copa América Centenariot. Võistlustel osales 16 meeskonda, neist kümme Lõuna-Ameerikast. Külalisvõistkondadena osales kuus riiki Põhja-Ameerika ja Kesk-Ameerika jalgpalliliidust CONCACAF. 16. korda võitis Copa América valitsev meister ja valitsev maailmameister Argentina koondis, kes alistas finaalis Colombia tulemusega 1:0. Finaalis lõi Argentina võiduvärava Lautaro Martínez, kes oli ka turniiri suurim väravakütt, AT&T Stadium (Arlington; 80 000 pealtvaatajat) Mercedes-Benz Stadium (Atlanta; 71 000 pealtvaatajat) Q2 Stadium (Austin; 20 738 pealvaatajat) Bank of America Stadium (Charlotte; 74 867 pealvaatajat) MetLife Stadium (East Rutherford; 82 566 pealtvaatajat) NRG Stadium (Houston; 72 220 pealtvaatajat) SoFi Stadium (Inglewood; 70 240 pealtvaatajat) Levi's Stadium (Santa Clara; 68 500 pealtvaatajat) State Farm Stadium (Glendale, 63 400 pealtvaatajat) Allegiant Stadium (Paradise; 61 000 pealtvaatajat) Arrowhead Stadium (Kansas City, Missouri; 76 416 pealtvaatajat) Children's Mercy Park (Kansas City, Kansas; 18 467 pealtvaatajat) Hard Rock Stadium (Miami Gardens; 64 767 pealtvaatajat) Inter&Co Stadium (Orlando; 25 500 pealtvaatajat) Argentina v Ecuador Venezuela v Kanada Colombia v Panama Uruguay v Brasiilia Argentina v Kanada Uruguay v Colombia Uruguay v Uruguay Argentina v Colombia 5 väravat Lautaro Martínez 3 väravat Salomón Rondón 2 väravat 1 värav 1 omavärav Kasey Palmer (mängus Ecuadori vastu) Parim mängija (Best Player Award): James Rodríguez Suurim väravakütt (Golden Boot Award): Lautaro Martínez (5 väravat) Parim väravavaht (Golden Glove Award): Emiliano Martínez Ausa mängu auhind:  Colombia 2024. aasta Copa América meeskonnad Koduleht (inglise keeles)
Sparkle Solutions

Sparkle Solutions OÜ (Sparkle Eesti) on 16. augustil 2021 asutatud Eesti ettevõte, mis pakub terviklikke andmelahendusi. Sparkle bränd on esindatud Eestis, Belgias, Hollandis ja Luksemburgis. Sparkle ettevõtted on osa Belgia Cronos Group kontsernist, mis on Belgia suurim IT-teenuste pakkuja. Sparkle Eesti on korraldanud Tallinnas Microsoft'i pilvetehnoloogia konverentse, eesmärgiga tuua kokku rahvusvahelisi tehnoloogia- ja kogukonna liidreid ning jagada kogemusi kohaliku kogukonnaga: Tallinn Cloud Technology Townhall 2023 Tallinn Cloud Technology Townhall 2024 "Esmakordselt toimunud pilveteenuse konverents „Cloud Technology Townhall Tallinn 2023" pälvis osalejatelt rohkelt kiidusõnu". www.ituudised.ee. 17. veebruar 2023. Vaadatud 1. juulil 2024. Kultuurikatel. "Cloud Techology Townhall Tallinn 2024". Tallinn Creative Hub. Vaadatud 1. juulil 2024. Koduleht
Bánh mì

Bánh mì on Vietnami roog, lühike õhukese kooriku ja pehme, õhulise tekstuuriga bagett. See lõigatakse tavaliselt pikkupidi pooleks, täidetakse liha ja muu soolasega ning serveeritakse võileivana. Tüüpiline bahn mi sisaldab nii Vietnami kui ka Prantsuse köögile iseloomulikke koostisosi (Vietnamist näiteks chả lụa vorst, koriander, kurk, porgand ja taliredis ning Prantsusmaalt pasteet, tšillipipar ja majonees). Vietnamis süüakse bahn mi võileiba tavaliselt kas hommikusöögiks või vahepalaks. Bageti tõid prantslased Vietnamisse 19. sajandil Nguyễni dünastia ajal ning 20. sajandiks oli see üle maa laialt levinud. 1950. aastatel arenes Saigonis välja Vietnami-tüüpi võileib, millest sai populaarne tänavatoit (bánh mì Sài Gòn ehk Saigoni stiilis bahn mi). Pärast Vietnami sõda levis bahn mi tänu välisvietnamlastele ka näiteks Austraaliasse, Kanadasse ja Ameerika Ühendriikidesse, kus seda valmistatakse ja müüakse eeskätt Aasia pagariärides. Khao jee pâté Võileibade loend Vietnami köök Young, Daniel (25. september 1996). "East Meets West in 'Nam Sandwich". New York Daily News. Originaali arhiivikoopia seisuga 23. märts 2020. Saigon-Style Banh Mi, Los Angeles Times
Põhitoit

Põhitoit on toit, mida indiviid või elanikkonnarühm sööb sageli ja sellistes kogustes, et see moodustab tavatoidust domineeriva osa, rahuldab suure osa energiavajadusest ja moodustab olulise osa tarbitavast toidust. Konkreetsed põhitoiduad on erinevates kohtades erinevad, kuid tavaliselt on tegemist odavate või kergesti kättesaadavate toiduainetega, millest saab kätte vajalikud süsivesikud, valgud, rasvad, mineraalained ja vitamiinid. Tüüpilisteks näideteks on terad (teraviljad ja kaunviljad), seemned, pähklid ja juurviljad (mugulad ja juured). Nende hulgast moodustavad teraviljad (riis, nisu, kaer, mais jne), kaunviljad (läätsed ja oad) ja mugulad (nt kartul, taro ja jamss) umbes 90% maailma rahvastiku kaloritarbimisest. Eksportvili Elatuspõllumajandus Näljatoit Su, Wen-Hao; He, Hong-Ju; Sun, Da-Wen (24. märts 2017). "Non-Destructive and rapid evaluation of staple foods quality by using spectroscopic techniques: A review". Critical Reviews in Food Science and Nutrition. 57 (5): 1039–1051. DOI:10.1080/10408398.2015.1082966. ISSN 1040-8398. PMID 26480047. S2CID 40398017.
Tabanus

Tabanus on perekond parmlasi. Tabanus bovinus – veiseparm Tabanus sudeticus – sudeediparm Tabanus andmebaasis eElurikkus
Sudeediparm

Sudeediparm (Tabanus sudeticus) on kahetiivaliste seltsi kuuluv putukaliik. Liik on tumedamat värvi kui veiseparm. Sudeediparm andmebaasis eElurikkus
Hindu (Hiiumaa)

Hindu on küla Hiiu maakonnas Hiiumaa valla lõunaosas Läänemere ääres. Kuni 2017. aasta Eesti omavalitsuste haldusreformini kuulus küla Emmaste valda. Küla piirneb põhjas Tohvri ja idas Sõru külaga. Kohanime on esmamainitud 1564. aastal, kui seal elas üksjalg Laße Hint (Hinrich Larson). Nimi tuletub isikunime Heinrich lühivormist Hint. Küla elanike seas kajastuvad ka Tohvri hooldekodu elanikud, kui nende alaline elukoht on hooldekodu. Küla kuulub ajalooliselt Emmaste mõisa alla. 1564 on mainitud üksjalakohta, mille peremees oli Hinrich Larson. 19. sajandil kujunes taludest küla. 1977–1997 kuulus küla Sõru küla koosseisu. Külas asub 1. aprillist 1966 Tohvri hooldekodu. Küla rannikut läbib Liivalauka tee. Külas asuvad Sõru alumine tulepaak, Sõru ülemine tuletorn ja Rannapatarei nr 34. Maa-amet, vaadatud 21.11.2020. Statistikaameti statistika andmebaas, vaadatud 3.09.2023. Eesti haldus- ja asustusjaotuse klassifikaator, vaadatud 9.06.2014. Marja Kallasmaa: artikkel "Hindu" Eesti kohanimeraamatus. Tallinn: Eesti Keele Sihtasutus, 2016. Leo Tiik. (1970). Kohanimesid Hiiumaalt. Keel ja Kirjandus. Nr 10.
Singapurlased

Singapuri rahvastiku kohta vaata artiklist Singapuri rahvastik. Singapurlased on Singapuri Vabariigi kodanikud. Singapur on mitmekultuuriline, -rassiline, -usuline, -keelne ja mitmerahvuseline riik, alates 19. sajandist on rahvastik koosnenud Hiinast, Malaist, Indiast ja Euraasiast pärit inimestest. Singapuri diasporaa ulatub üle maailma. Aastal 1819 rajas Ühendkuningriigi kolonist Stamford Raffles Singapuri lõunarannikule sadama ning avas selle vabakaubandusele ja sisserändele. Singapuri kolis ümberkaudsetest piirkondadest hulgaliselt immigrante. Aastaks 1827 oli saare rahvastik mitmekultuuriliseks muutunud. Aastal 2017 läbi viidud uuringu andmetel seostab 49% singapurlastest end korraga nii Singapuri kui mõne muu päritoluga, kusjuures 35% eelistab end singapurlaseks nimetada ning 14,2% muulaseks. Aastal 2019 oli singapurlasi 4 026 200, välissingapurlasi kokku 340 751 (kellest 217 200-l oli Singapuri kodakondsus). Josey, Alex (15. veebruar 2013). Lee Kuan Yew: The Crucial Years (inglise). Marshall Cavendish International Asia Pte Ltd. Lk 457. ISBN 9789814435499. By legal definition the Singaporean is a citizen of Singapore; By emotive definition, a Singaporean is a person by birth, upbringing or residence in Singapore Saw Swee-Hock (märts 1969). "Population Trends in Singapore, 1819–1967". Journal of Southeast Asian History. 10 (1): 36–49. DOI:10.1017/S0217781100004270. JSTOR 20067730. "History of Singapore". One World Nations Online. Vaadatud 29. augustil 2015. Matthews, M.; Lim, L.; SHANTHINI, S.; Cheung, N. (1. november 2017). "CNA-IPS SURVEY ON ETHNIC IDENTITY IN SINGAPORE" (PDF). Institute of Policy Studies, Lee Kuan Yew School of Public Policy. IPS Working Papers. 28: 16–17. Vaadatud 23. juunil 2020. "2019 Singapore Population in Brief" (PDF). Strategy Group Singapore, Prime Minister's Office. Vaadatud 27. juunil 2020. Heidhues, Mary Somers (2001), Southeast Asia: A Concise History, Hudson and Thames, ISBN 978-0-500-28303-5 Koh, Jamie (2009), Culture and Customs of Singapore and Malaysia, ABC-CLIO, ISBN 9780313351167 Wright, Arnold (2012), Twentieth Century Impressions of British Malaya: Its History, People, Commerce, Industries, and Resources, Repressed Publishing LLC, (originally first published in 1908), ISBN 9781462298440
Shou Zi Chew

Shou Zi Chew (hiina keeles 周受资; sündinud 1. jaanuaril 1983) on Singapuri ettevõtja. Ta on aastast 2021 Hiina ettevõttele ByteDance kuuluva videoplatvormi TikTok tegevdirektor. "TikTok CEO to meet EU antitrust chief Vestager on Tuesday". Reuters (inglise). 6. jaanuar 2023. Originaali arhiivikoopia seisuga 13. jaanuar 2023. Vaadatud 13. jaanuaril 2023. "TikTok CEO Shou Zi Chew Will Launch a European Charm Offensive After the Company Admitted ... - Latest Tweet by Bloomberg". LatestLY (inglise). 10. jaanuar 2023. Originaali arhiivikoopia seisuga 13. jaanuar 2023. Vaadatud 13. jaanuaril 2023. "TikTok Launches EU Charm Offensive Amid US Crackdown". Bloomberg.com (inglise). 10. jaanuar 2023. Originaali arhiivikoopia seisuga 10. jaanuar 2023. Vaadatud 13. jaanuaril 2023.
Saigoni looma- ja botaanikaaed

Saigoni looma- ja botaanikaaed (vietnami keeles Thảo Cầm Viên Sài Gòn) on looma- ja botaanikaaed Vietnamis Hồ Chí Minhis, riigi suurim. Käsu loomaaia avamiseks andis 1864. aastal Prantsuse admiral Pierre-Paul de La Grandière. Saigoni loomaaed on järjest olnud avatud aastast 1869 ning see on seega üks maailma vanimatest järjepanu avatud olnud loomaaedadest. Saigoni botaanikaaia avas aastal 1864 Prantsuse botaanik Jean Baptiste Louis Pierre, kes oli selle direktor aastani 1877. Saigoni loomaaed asub Nguyen Binh Khiemi tänaval Hồ Chí Minhi 1. rajoonis ning see on koduks enam kui sajale imetaja-, roomaja- ja linnuliigile. Looma- ja botaanikaaia territooriumil asub ka Hồ Chí Minhi Ajaloomuuseum ning Vua Hùngi tempel (algselt esimeses maailmasõjas Prantsusmaa eest hukkunud Indohiina sõduritele). Botaanikaaedade loend Loomaaedade loend "About Us" (inglise). Vaadatud 1. jaanuaril 2023. "Saigon Zoo and Botanical Garden". Botanic Gardens Conservation International (inglise). Vaadatud 22. juulil 2022. "Saigon Zoo and Botanical Garden". Originaali arhiivikoopia seisuga 5. jaanuar 2018. Vaadatud 22. juulil 2013.
Ernst Johann von Dücker

Ernst Johann von Dücker (20. märts 1698 – 2. juuni 1737) oli Dückerite aadlisuguvõsast pärit Rootsi ning Vene sõjaväelane ja maaomanik. Ta oli Penuja mõisnik. Ernst Johann von Dücker sündis 1698. aastal Jobst Friedrich ja Gertrud Sophia von Dückeri (sünninimega von Lode) peres. 1717. aastal oli Dücker veltveebel Upplandi tragunirügemendis, samal aastal ülendati ta kornetiks ja 1718. aastal leitnandiks. 1722. aastal sai ta Ihukaitsekompaniis leitnandiks. 1724. aastal läks rittmeistriauastmes erru. 1729. aasta 27. märtsil abiellus Dücker Hedwig Elisabeth von Laueniga. Abielust sündis kaks poega: Peter Ernst ja Karl Ludwig (hilisem Vene kindralmajor). 1733. aastal müüs Dücker oma perekonna pärusvalduses olnud Penuja mõisa 8247 taalri eest leitnant Paul Christoph von Ceumernile. Pärast seda astus Dücker Vene sõjaväe teenistusse ning osales 1737. aastal Otšakovi piiramisel, kus ta ka hukkus. Lewenhaupt, Adam. Karl XII:s officerare. Biografiska anteckningar. Lk 157. 1920. Stackelberg, Otto Magnus von. Genealogisches Handbuch der estländischen Ritterschaft. Görlitz. Kd. 1. Lk 675. 1929.
Paul Christoph von Ceumern

Paul Christoph von Ceumern (17. detsember 1693 – 6. jaanuar 1761) oli Ceumernite aadlisuguvõsast pärit Rootsi sõjaväelane ja maaomanik. Ta oli Calzenau, Kürble ja Penuja mõisnik. Paul Christoph von Ceumern sündis 17. detsembril 1693 Christian ja Anna Margaretha von Ceumerni (sünninimega Kleinschmidt) perekonda. Ta oli noorena Nierothi Liivimaa jalaväerügemendis lipnik. Ta osales Karl XII Venemaa sõjakäigus. 1727. aastal läks ta leitnandina erru. 1714. aasta 24. juunil abiellus Ceumern Hedwig Jakobina von Liphardiga. Abielust sündis neli last. 1724. aastal müüs Ceumern varem päritud Kürble mõisa kapten Löwensternile. 1733. aasta 13. juunil ostis ta Ernst Johann von Dückerilt 8247 taalri eest Penuja mõisa, kuid müüs selle ise üheksa aastat hiljem Christoph Johann Möllerile. Paul Christoph von Ceumern suri 6. jaanuaril 1761. Hagemeister, Heinrich von. Materialien zu einer Geschichte der Landgüter Livlands. Kd. 1. Lk 132. 1836. Hagemeister, Heinrich von. Materialien zu einer Geschichte der Landgüter Livlands. Kd. 2. Lk 167. 1837. Lewenhaupt, Adam. Karl XII:s officerare. Biografiska anteckningar. Lk 115. 1920. Transéhe-Roseneck, Astaf von. Genealogisches Handbuch der livländischen Ritterschaft. Görlitz. Kd. 1. Lk 84. 1929.
Planeeriv pomm

Planeeriv pomm ehk laugpomm (inglise keeles Glide bomb) on aerodünaamiliste kandepindadega pomm, mis vallandatakse õhusõidukilt sihtmärgi suunas. "glide bomb". sonaveeb.ee. Sõnaveeb | EKI. 21. juuni 2022. Vaadatud 1. juulil 2024.[alaline kõdulink] Juhitav pomm
Reinhold Axel von Oettingen

Reinhold Axel von Oettingen (ka Axel Reinhold; 18. oktoober 1768 – 18. märts 1831) oli Oettingenide aadlisuguvõsast pärit Vene sõjaväelane (major). Ta oli Kaubi ja Kürble mõisnik. Reinhold Axel von Oettingen sündis 1768. aastal Joachim Heinrich ja Helena Dorothea von Oettingeni (sünninimega von Anrep) peres. 1800. aastal ostis Oettingen 23 000 rubla eest Kürble mõisa. 1822. aastal pantis ta Kürble Anton Johann von Engelhardtile. Oettingen päris oma isa käest Kaubi mõisa, mille ta 1823. aasta 27. aprillil 32 000 hõberubla eest Elisabeth Juliana von Bockile müüs. 1829. aasta 25. juulil abiellus Oettingen Louise Johanna von Schillinguga. Reinhold Axel von Oettingen suri 18. märtsil 1831. Hagemeister, Heinrich von. Materialien zu einer Geschichte der Landgüter Livlands. Kd. 1. Lk 132. 1836. Hagemeister, Heinrich von. Materialien zu einer Geschichte der Landgüter Livlands. Kd. 2. Lk 166. 1837. Transehe-Roseneck, Astaf von. Genealogisches Handbuch der livländischen Ritterschaften. Görlitz. Kd. 1. Lk 67. 1929.
Carlos Reutemann

Carlos Alberto Reutemann (12. aprill 1942 Santa Fe – 7. juuli 2021 Santa Fe) oli Argentina vormeli- ja autorallisõitja ning poliitik. Vormel 1 sarjas osales Reutemann aastatel 1972–1982. Ta osales kokku 146 etapil, millest jõudis poodiumile 45 korral ja võitis 12 korral. Üldarvestuses oli tema parimaks kohaks teine, mille ta saavutas 1981. aasta hooajal, kui kaotas Nelson Piquet'le vaid ühe punktiga. 1981. aasta hooajal sai otsustavaks viimane etapp Las Vegases, kus Reutemann võitis küll kvalifikatsiooni, kuid jäi võistlusel kaheksandaks; Piquet sai viienda koha, mille eest teenis kaks punkti. Lisaks oli Reutemann kolmel hooajal kolmas (1975, 1978 ja 1980). Reutemann on seni kõige viimane argentiinlane, kes on Vormel 1 sarjas etapivõidu saanud. Argentiinlastest on temast Vormel 1 sarjas edukam olnud ainult Juan Manuel Fangio, kes tuli viiel korral maailmameistriks. 1980. aastatel võistles ta autoralli maailmameistrivõistlustel. 1980. aastal sai ta Argentina rallil kolmanda koha, millega sai pärast soomlast Leo Kinnuneni teiseks Vorme 1 piloodiks, kes on autoralli maailmameistrivõistluste etapil poodiumile jõudnud. Pärast sportlaskarjääri lõppu astus ta poliitikasse, liitudes erakonnaga Partido Justicialista. Aastatel 1991–1995 ja 1999–2003 oli ta Santa Fe provintsi kuberner. 2003. aastal sai ta Argentina Senati liikmeks ja ta kuulus sinna kuni elu lõpuni.
Wilbur Smith

Wilbur Addison Smith (9. jaanuar 1933 Ndola – 13. november 2021 Kaplinn) oli Sambias sündinud Lõuna-Aafrika Vabariigi romaanikirjanik. Ta kirjutas ajalooromaane, millest enamik räägib rahvusvahelistest suhetest Lõuna-Aafrikas nelja sajandi vältel nii mustanahaliste kui ka valgete perekondade vaatenurgast. Tema debüütromaan "When the Lion Feeds" ilmus 1964. aastal. Tema suurim romaanisari on 17-teoseline ning käsitleb Courtney perekonna kroonikat alates 17. sajandi keskpaigast kuni 20. sajandi viimase veerandini. Ta kirjutas kuueosaline romaanisarja ka Vana-Egiptuse teemadel. Kokku avaldas Smith 49 teost. Tema teoseid on müüdud üle 140 miljoni eksemplari ning need on ilmunud enam kui 30 keeles. Eesti keeles on seni ilmunud "Need, kes keset mereohtu" ("Those in Peril"; Ajakirjade Kirjastus 2012) ja kahes osas "Seitsmes papüürusrull" ("The Seventh Scroll"; Perioodika 1998). "Suri seikluskirjanik Wilbur Smith". raamatud.postimees.ee. 16.11.2011. Vaadatud 22.11.2021 https://www.wilbursmithbooks.com/
Bogdanovitš

Bogdanovitš (vene keeles Богданович) on linn Venemaal Sverdlovski oblastis, Bogdanovitši linnaringkonna keskus. Bogdanovitš asub Kunara jõe ääres, Jekaterinburgi kesklinnast ligi 100 km idas. Asula tekkis 1883–1885 Overino raudteepeatus juurde ja sai nime kindral Jevgeni Bogdanovitši järgi. Linnaõigused sai Bogdanovitš 1947. aastal. Linnas toodetakse kuumuskindlaid materjale ja raudteeliipreid. https://www.gobogdanovich.ru/
Minot

Minot [mainot] on linn Ameerika Ühendriikides Põhja-Dakota osariigis Wardi maakonnas, Wardi maakonna keskus. Linnast u 24 km põhjas asub Minoti õhuväebaas. Aastal 2020 läbi viidud rahvaloenduse andmetel elas Minotis 48 377 inimest, millega see oli Põhja-Dakota suuruselt neljas linn. Linn rajati 1886. aastal seoses James J. Hilli ulatusliku raudteeprojektiga (Great Northern Railway) ning tänu kiirele kasvule on selle hüüdnimi olnud Võlulinn (inglise keeles Magic City). Linnaõiguse sai Minot 16. juulil 1887. Minot on ka Minoti linnapiirkonna keskus. Peale Wardi maakonna loetakse selle alla ka McHenry maakond ja Renville'i maakond ning 2020. aastal elas seal kokku 77 546 inimest. Minotis valitseb külmade ja lumiste talvedega ning soojade või mõõdukalt kuumade suvedega niiske mandriline kliima. Keskmine õhutemperatuur jaanuaris on 12 °C ja juulis 20 °C. Talvel võib õhutemperatuur langeda alla –40 °C ja suvel tõusta üle 40 °C. Keskmiselt langeb aastas 490 mm sademeid. Lumesadu võib esineda oktoobrist maini, keskmiselt 132 cm aastas. See on tähtis kaubandussõlm nii suure osa Põhja-Dakota põhjaalade jaoks kui ka Kanada Manitoba provintsi edela- ning Saskatchewani provintsi kaguosa jaoks. Ligi 40% linna elanike esivanemad on Põhjamaadest ning alates 1977. aastast korraldatakse oktoobris Norsk Høstfesti, mis on Põhja-Ameerika suurim Skandinaavia festival. Samuti asub linnas 1988. aastal loodud Skandinaavia pärandi park. Linn on sõprussuhetes Skieni vallaga Norras ja Moose Jaw' linnaga Saskatchewani provintsis Kanadas. Josh Duhamel (snd 1972), näitleja Wiz Khalifa (snd 1987), muusik, sündis Minoti õhuväebaasis Greg Raymer (snd 1964), pokkerimängija Minoti õhuväebaas "ArcGIS REST Services Directory". United States Census Bureau. Vaadatud 20. septembril 2022. "Find a County". National Association of Counties. Originaali arhiivikoopia seisuga 31. mai 2011. Vaadatud 7. juunil 2011. "Explore Census Data". United States Census Bureau. Vaadatud 4. oktoobril 2023. Micropolitan statistical areas and components, Office of Management and Budget, 11. mai 2007 (vaadatud 27. juulil 2008) Koduleht
Minoti õhuväebaas

Minoti õhuväebaas ([mainot]; inglise keeles Minot Air Force Base; IATA MIB, ICAO KMIB, FAA LID MIB) on Ameerika Ühendriikide õhuväe baas Wardi maakonnas Põhja-Dakotas Ameerika Ühendriikides, ligi 20 km Minoti linnast põhjas. 2020. aasta rahvaloenduse järgi elas baasis 5017 inimest. Baas avati 1957. aastal ning anti õhutõrje väejuhatuse (ADC) kasutusse. 1960. aastate alguses sai sellest strateegilise õhuväejuhatuse (SAC) tähtis tugipunkt, seal hoiti muuhulgas tuumavõimekusega mandritevahelisi ballistilisi rakette. SAC likvideeriti aastal 1992 ning Minoti baasis toimunud tuumaülesanded jaotati kahe üksuse vahel: raketid anti õhuväe kosmoseväejuhatusele (AFSPC) ning lennukid õhulahingute väejuhatusele. "2020 Census Redistricting Data (Public Law 94-171) Summary File". American FactFinder. United States Census Bureau. Vaadatud 24. märtsil 2022. www.minot.af.mil
Silbervogel

Silbervogel (saksa keelest hõbelind; ka Raketenbomber (rakettpommitaja) ehk RaBo) oli Eugen Sängeri ja Irene Bredti poolt 1930. aastatel Natsi-Saksamaa jaoks välja töötatud vedelkütusraketi jõul lendava suborbitaalse pommituslennuki disain. Seda kaaluti 1942. aasta kevadel käivitatud projekti "Amerikabomber" jaoks, kuid projekti raames jõuti konstrueerida ja lennutada vaid pommitajaid Messerschmitt Me 264 ja Junkers Ju 390. Kui Walter Dornberger proovis pärast teist maailmasõda sõjaväe kosmoselennukite programmi Ameerika Ühendriikides taaselustada, kasutas ta diplomaatilisemat nimetust "antipood-pommitaja". Mitteballistiline atmosfääri sisenemine Keldõši pommitaja Kosmoselaeva tõukejõud Blue Streak (rakett)
Katškanar

Katškanar (vene keeles Качканар) on linn Venemaal Sverdlovski oblastis, Katškanari linnaringkonna keskus. Linn asub Jekaterinburgi kesklinnast 205 km põhja pool. Asula rajati 1957. aastal rauamaagikaevanduse juurde ja sai linnaõigused 1968. aastal. Linnas on raua ja vanaadiumi kontsentraati, aglomeraati ja veerkänke tootev tehas. Katškanari sõprusomavalitsused on Sëlva ja Maładziečna. https://www.evraz.com/ru/company/assets/steel/ http://www.kgo66.ru/
Patrick Pentz

Patrick Pentz (sündinud 2. jaanuaril 1997) on Austria jalgpallur, kes mängib väravavahina Taani kõrgliiga klubis Brøndby IF ja Austria jalgpallikoondises. Varem on ta mänginud ka Austria, Prantsusmaa ja Saksamaa liigades. Austria kõrgliiga hooaja sümboolne koosseis: 2020–21, 2021–22 "Patrick Pentz". Bundesliga. Originaali arhiivikoopia seisuga 26. september 2023. Vaadatud 7. mail 2024. "FK Austria Wien - Patrick Pentz". Austria Wien. Originaali arhiivikoopia seisuga 8. mai 2022. Vaadatud 2. juulil 2024.
Phillipp Mwene

Phillipp Mwene (sündinud 29. jaanuaril 1994) on Austria jalgpallur, kes mängib äärekaitsjana Saksamaa kõrgliiga klubis Mainz 05 ja Austria jalgpallikoondises. Varem on ta mänginud ka Austria ja Hollandi liigades. PSV Hollandi karikas: 2021–22, 2022–23 Hollandi superkarikas: 2021, 2022, 2023
Philipp Lienhart

Philipp Lienhart (sündinud 11. juulil 1996) on Austria jalgpallur, kes mängib keskkaitsjana Saksamaa kõrgliiga klubis Freiburg ja Austria jalgpallikoondises. Varem on ta mänginud ka Austria ja Hispaania liigades. "Philipp Lienhart | Playerprofile | Bundesliga". bundesliga.com. DFL. Vaadatud 2. märtsil 2022.
Diviis (Eesti)

Diviis on Eesti kaitseväe suurim maismaa struktuuriüksus, mis tegutseb kaitseväe juhataja alluvuses. Diviis vastutab sõjaliste operatsioonide planeerimise ja teostamise eest kogu Eesti territooriumil, kaasates nii Eesti kui ka liitlasriikide üksusi. Diviis on allutatud NATO Kirdekorpusele ja mängib olulist rolli maakaitseringkondade, brigaadide ja liitlaste ühendamisel. Diviis mängib võtmerolli Eesti kaitsevõime tugevdamisel ja NATO operatsioonide toetamisel piirkonnas. Diviisi kuuluvad järgmised üksused: 1. jalaväebrigaad 2. jalaväebrigaad Logistikapataljon Staabi- ja sidepataljon Suurtükiväepataljon Luurepataljon Diviisi on juhtinud kolonel Mait Müürisepp, kes täitis diviisi ülema ülesandeid, ja staabiveebel Andreas Rebane. 1. augustil 202x(?) asus diviisi juhtima Indrek Sirel. Eesti kaitsevägi Eesti kaitseväe juhataja NATO Kirdekorpus Diviis. Eesti Kaitsevägi. Väeosad ja määramine. Kaitseressursside Amet. Valitsus otsustas diviisi loomise. valitsus.ee, 8. detsember 2022. Palm: diviis lubab Eestil vaenlast rünnata sadade kilomeetrite kauguselt. err.ee, 2. jaanuar 2024.